กองพันธบัตรเกาหลีโล่งอก!
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

เหตุปะทะโสมแดงขาวไร้ผล มั่นใจได้เงินต้นดอกเบี้ยครบ
โพสต์ทูเดย์ — ผู้จัดการกองทุนยันนักลงทุนถือกองทุนพันธบัตรเกาหลีใต้ไม่ต้องตกใจ เกาหลีเหนือยิงเกาหลีใต้ มั่นใจกองทุนปิดได้ดอกเบี้ยเงินต้น ครบแน่นอน
นายธนวัฒน์ รุ่งธนาภิรมย์ผู้บริหารฝ่ายพัฒนาผลิตภัณฑ์ใหม่และจัดการกองทุนต่างประเทศ บริษัทหลักทรัพย์จัดการกองทุน (บลจ.) กสิกรไทย เปิดเผยว่า จากเหตุการณ์ที่เกาหลีเหนือยิงอาวุธไปตกในเกาหลีใต้นั้น ทำให้การลงทุนในประเทศเกาหลีใต้มีความเสี่ยงมากขึ้น และส่งผลกระทบต่อตลาดเงินตลาดทุนในระยะสั้น 
ทั้งนี้ หลังจากมีเหตุการณ์ดังกล่าว ทำให้อัตราผลตอบแทนในตลาดตราสารหนี้อายุ 120 ปี ของเกาหลีใต้ปรับเพิ่มขึ้นเฉลี่ย 0.040.06% ในขณะที่ค่าประกันความเสี่ยงเพิ่มขึ้นจาก 0.96 บาท เป็น 0.98 บาท
“จะเห็นว่าทั้งตลาดเงินและตลาดทุนได้รับผลกระทบในทันทีแต่ไม่มากนัก ซึ่งเชื่อว่านักลงทุนคงจะรอประเมินสถานการณ์กันก่อน โดยในช่วงเย็นวันที่ 23 พ.ย. ธนาคารกลางเกาหลีใต้มีการประชุมวาระด่วนพิเศษ ซึ่งเชื่อว่าจะเป็นการประเมินผลกระทบในตลาดเงินตลาดทุนเช่นกัน” นายธนวัฒน์ กล่าว
อย่างไรก็ตาม นายธนวัฒน์ ยังกล่าวอีกว่า สำหรับนักลงทุนที่มีการลงทุนในกองทุนพันธบัตรเกาหลีใต้นั้นไม่ต้องกังวล เพราะจะไม่ได้รับผลกระทบจากความผันผวนของตลาดตราสารหนี้ โดยที่นักลงทุนจะยังได้รับดอกเบี้ยและเงินต้นเมื่อถือจนครบอายุ เพราะเชื่อว่าจากฐานะการเงินของรัฐบาลเกาหลีใต้จะไม่เกิดการผิดนัดชำระหนี้
เช่นเดียวกับ นายวิน อุดมรัชตวนิชย์ รองกรรมการผู้จัดการ และหัวหน้าเจ้าหน้าที่บริหารการลงทุน บลจ.แอสเซท พลัส ที่กล่าวว่าการลงทุนในกองทุนพันธบัตรรัฐบาลเกาหลีใต้จะไม่ได้รับผลกระทบ เพราะเชื่อว่ารัฐบาลเกาหลีใต้จะชำระหนี้ได้ตามปกติ และกองทุนประเภทนี้เป็นกองทุนปิด ทำให้ยังไม่ต้องบันทึกราคาตลาดจนกว่าจะถึงสิ้นเดือน ดังนั้นหากสถานการณ์ไม่ยืดเยื้อจะไม่ได้รับผลกระทบ แต่สำหรับกองทุนเปิดที่มีการลงทุนในเกาหลีใต้จะได้รับผลกระทบในทันที เพราะต้องบันทึกราคาตลาดทุกวัน